Þeir sem eiga leið framhjá Háskólanum á Bifröst í dag og á morgun ættu að hafa gönguskó meðferðis því skólinn býður meistaranemum sínum og öðrum áhugasömum upp á kraftgöngur og gönguferðir með leiðsögumönnum meðan á sumarnámi skólans stendur . Í dag og þriðjudaginn 5. ágúst verður lagt af stað í kraftgöngu frá háskólatorginu klukkan 17.30 . Kraftgangan tekur um það bil klukkustund og stjórnandi er Árný Helgadóttir . Miðvikudaginn 30. júlí verður svo farið í gönguferð að Hreðavatni og um skógræktarsvæðið í Jafnaskarðsskógi . Birgir Hauksson , skógarvörður , annast leiðsögn með sögulegu ívafi . Fimmtudaginn 7. ágúst verður gengið að bökkum Norðurár , að fossinum Glanna og niður í Paradísarlaut . Leiðsögn með sögulegu ívafi annast Þórir Páll Guðjónsson . Gönguferðirnar hefjast klukkan 17.30 og þeim lýkur um klukkan 19.00 .